CELEX: 32012R0302
Language: hu
Date: 2012-04-04 00:00:00
Title: A Bizottság 302/2012/EU végrehajtási rendelete ( 2012. április 4. ) az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló 543/2011/EU végrehajtási rendelet módosításáról

5.4.2012   
            
            
               HU
            
            
               Az Európai Unió Hivatalos Lapja
            
            
               L 99/21
            
         A BIZOTTSÁG 302/2012/EU VÉGREHAJTÁSI RENDELETE
   (2012. április 4.)
   az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló 543/2011/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 4. cikkével összefüggésben értelmezett 103h. és 127. cikkére,
   mivel:
   
               (1)
            
            
               Az 1234/2007/EK rendelet létrehozza a mezőgazdasági piacok közös szervezését, amely magában foglalja a gyümölcs- és zöldség-, valamint a feldolgozottgyümölcs- és feldolgozottzöldség-ágazatot. Az 1234/2007/EK rendelet 125e. cikkével összefüggésben értelmezett 103a. cikke szerint uniós támogatás nyújtható az Európai Unióhoz újonnan csatlakozott tagállamokban, a legkülső régiókban és a kisebb égei-tengeri szigeteken létrejött termelői csoportoknak. A szóban forgó támogatás célja, hogy ösztönözze a termelői csoportok létrejöttét, elősegítse adminisztratív működésüket, valamint lehetővé tegye a termelői szervezetként való elismerésükhöz szükséges kritériumok teljesítését, amely szervezetek a gyümölcs- és zöldségágazat alapvető szereplői.
            
         
               (2)
            
            
               Az 543/2011/EU bizottsági végrehajtási rendelet (2) 36. és 49. cikke részletes szabályokat határoz meg a termelői csoportokra vonatkozóan. Annak megelőzése érdekében, hogy a gazdasági szereplők – az 1234/2007/EK rendelet célkitűzéseivel ellentétes előnyök megszerzése céljából – mesterségesen az uniós támogatás kifizetéséhez szükséges feltételeket teremtsenek, helyénvaló megkövetelni a tagállamoktól, hogy olyan szabályokat határozzanak meg, amelyek révén egyrészt megakadályozható, hogy a termelők az egyik termelői csoportból átlépjenek egy másikba azzal a céllal, hogy az uniós támogatásnak az 1234/2007/EK rendelet 125e. cikkének (1) bekezdésében említett időtartamnál hosszabb ideig kedvezményezettjei legyenek, másrészt elkerülhető, hogy a tagállamok jogi személyt vagy jogi személyek egyértelműen meghatározott részét termelői csoportként elismerjenek abban az esetben, ha azok már meg tudnak felelni a termelői szervezetként történő elismeréshez szükséges feltételeknek.
            
         
               (3)
            
            
               Az 1234/2007/EK rendelet 125e. cikkének (1) bekezdése előírja, hogy a termelői csoportoknak ütemezett elismerési tervet kell benyújtaniuk az érintett tagállamnak. A tagállamoknak mérlegelniük kell, hogy a javasolt elismerési terv időtartama nem indokolatlanul hosszú-e, és kérniük kell annak módosítását abban az esetben, ha a termelői csoport a termelői szervezetként való elismerési feltételeknek a 125e. cikk (1) bekezdésében említett átmeneti időszak lejárta előtt meg tud felelni.
            
         
               (4)
            
            
               Az 543/2011/EU bizottsági végrehajtási rendelet 39. cikkének (2) bekezdése értelmében a tagállamok megállapítják azokat a feltételeket, amelyek mellett a termelői csoportok a végrehajtás ideje alatt kérhetik a terv módosítását. Az említett rendelet megfelelő alkalmazása, a pénzügyi kiszámíthatóság, valamint a hatékony és eredményes költségvetési gazdálkodás érdekében indokolt olyan szabályokat megállapítani, amelyek a jóváhagyott elismerési terv keretébe tartozó kiadások javasolt növelésére vonatkozóan maximális arányt állapítanak meg. Ugyanakkor az e rendelet hatálybalépését megelőzően jóváhagyott elismerési tervekre, valamint termelői csoportok egyesülése esetén helyénvaló eltérő felső határt alkalmazni.
            
         
               (5)
            
            
               A pénzügyi fegyelem, valamint a pénzügyi források elosztásának fenntartható és hatékony módon történő optimalizálása érdekében az 1234/2007/EK rendelet 103a. cikke (1) bekezdésének b) pontjában említett beruházások egy részének fedezésére szolgáló uniós finanszírozásra vonatkozóan célszerű felső határt megállapítani. A pénzügyi biztonság és jogbiztonság érdekében indokolt jegyzéket készíteni azon beruházásokról, amelyekre az elismerési tervek nem terjedhetnek ki.
            
         
               (6)
            
            
               A költségvetési fegyelem érdekében ugyancsak indokolt felső határt megállapítani az Európai Mezőgazdasági Garanciaalap (EMGA) által az 1234/2007/EK rendelet 103a. cikkének (1) bekezdésében említett támogatás kapcsán finanszírozandó kiadásokra vonatkozóan, valamint értesítési rendszert felállítani, amelynek keretében a tagállamok az elismerési tervek jóváhagyása előtt tájékoztatják a Bizottságot a tervek pénzügyi hatásairól.
            
         
               (7)
            
            
               A jogalap nélküli gazdagodás azon esetének megelőzése érdekében, amikor egy tag elhagyja a termelői csoportot, de részesül a mezőgazdasági üzemében végrehajtott beruházások előnyeiből, szabályokat kell meghatározni, amelyek lehetővé teszik a termelői csoport számára, hogy visszafizettesse a beruházás értékét, illetve maradványértékét abban az esetben, ha az amortizációs időszak még nem telt el.
            
         
               (8)
            
            
               A pénzügyi kiszámíthatóság és a költségvetési előrejelezhetőség érdekében a tagállamok által a Bizottságnak teendő értesítésekre vonatkozóan célszerű részletesebb szabályokat meghatározni a termelői csoportok elismerési tervének pénzügyi hatásaival kapcsolatban.
            
         
               (9)
            
            
               Az ellenőrzéseket kívánatos úgy végezni, hogy a tagállamok gyorsan tudjanak reagálni az uniós költségvetés szempontjából kockázatot jelentő esetleges visszaélésekre. Ebből a célból jelentős szabálytalanságok feltárása esetén helyénvaló az ellenőrzéseket szigorítani.
            
         
               (10)
            
            
               Az 1234/2007/EK rendelet 103e. cikke értelmében a tagállamok olyan régióiban, ahol a termelők szervezettségének foka különösen alacsony, a Bizottság kellően indokolt kérésre engedélyezheti a tagállamoknak, hogy a termelői szervezetek számára a 103b. cikk (1) bekezdésének a) pontjában említett pénzügyi hozzájárulás legfeljebb 80 %-át kitevő nemzeti pénzügyi támogatást fizessenek.
            
         
               (11)
            
            
               Az 1234/2007/EK rendelet 103e. cikke értelmében a tagállamok olyan régiói számára, amelyekben a termelői szervezetek a megtermelt gyümölcs és zöldség kevesebb mint 15 %-át értékesítik, és amelyekben a gyümölcs- és zöldségtermelés részesedése a teljes mezőgazdasági termelésből legalább 15 %, az említett nemzeti támogatást az Unió az érintett tagállam kérésére megtérítheti.
            
         
               (12)
            
            
               Az 543/2011/EU végrehajtási rendelet 92. cikkének (2) bekezdése úgy rendelkezik, hogy a Bizottságnak a nemzeti pénzügyi támogatás nyújtására vonatkozó kérelmet a benyújtásától számított három hónapon belül jóvá kell hagynia vagy el kell utasítania. Amennyiben a Bizottság ezen az időtartamon belül nem válaszol, a kérelmet jóváhagyottnak kell tekinteni. A három hónapos időszak azonban felfüggeszthető abban az esetben, ha a tagállam hiányos kérelmet nyújt be.
            
         
               (13)
            
            
               A tapasztalatok szerint a bizottsági határozatok elfogadására és a tagállam azzal kapcsolatos értesítésére vonatkozó eljárás gyakran három hónapnál hosszabb időt vesz igénybe, és nem mindig lehet megállapítani azt a tényleges időpontot, amikortól egy adott kérelmet jóváhagyottnak kell tekinteni. A jogbiztonság érdekében helyénvaló rendelkezni arról, hogy a Bizottság hivatalos határozat útján hagyja jóvá, illetve utasítsa el a kérelmeket.
            
         
               (14)
            
            
               Az 1234/2007/EK rendelet 103e. cikke a termelői szervezet tagjai vagy maga a termelői szervezet által tett pénzügyi hozzájárulás legfeljebb 80 %-ára maximalizálja a nemzeti pénzügyi támogatás engedélyezhető arányát. Az 543/2011/EU végrehajtási rendelet 95. cikkének (4) bekezdése értelmében a nemzeti pénzügyi támogatás Unió általi visszatérítésének aránya nem haladhatja meg a termelői szervezeteknek nyújtott nemzeti pénzügyi támogatás 60 %-át. A költségvetési fegyelem érdekében meg kell határozni a nemzeti pénzügyi támogatás Unió által visszatéríthető összegére vonatkozó felső határt, referenciaként véve a termelői szervezetek által létrehozott működési alapoknak nyújtható uniós pénzügyi támogatás maximális összegét.
            
         
               (15)
            
            
               Az egyszerűség érdekében helyénvaló pontosítani a belső piacon a gyümölcs- és zöldségfélék termelői áráról önkéntes alapon történő értesítésre vonatkozó eljárást.
            
         
               (16)
            
            
               Az 543/2011/EU végrehajtási rendeletet ezért ennek megfelelően módosítani kell.
            
         
               (17)
            
            
               A termelők jogos elvárásainak tiszteletben tartása érdekében rendelkezni kell arról, hogy az e rendelet általi egyes módosítások ne legyenek alkalmazandók azon elismerési tervek esetében, amelyek elfogadására e rendelet hatálybalépésének időpontját megelőzően került sor. A költségvetési kiadások ellenőrzése és a gazdasági szereplők egyenlő versenyfeltételeinek biztosítása érdekében azonban indokolt rendelkezni arról, hogy az e rendelet hatálybalépése előtt elfogadott elismerési terveket az 1234/2007/EK rendelet 103a. cikke (1) bekezdésének b) pontja tekintetében az e rendelet hatálybalépését követően elfogadott elismerési tervekkel azonos módon kell kezelni, amennyiben az érintett termelői csoportok e rendelet hatálybalépésének időpontja előtt az érintett beruházás vonatkozásában még nem tettek pénzügyi kötelezettségvállalást és nem léptek jogilag kötelező erejű megállapodásra harmadik felekkel.
            
         
               (18)
            
            
               A nemzeti pénzügyi támogatás Unió általi visszatérítésére alkalmazandó új szabályokra való zökkenőmentes átállás érdekében az e rendelet általi vonatkozó módosításokat nem indokolt alkalmazni abban az esetben, ha a Bizottság a nemzeti pénzügyi támogatás kifizetésének engedélyezésére vonatkozó kérelmet e rendelet hatálybalépését megelőzően jóváhagyta, de még nem határozott a visszatérítésről. Ilyen esetben továbbra is az 543/2011/EU végrehajtási rendelet 95. cikkének (4) bekezdése alkalmazandó, az e rendelet általi módosítás nélküli változatban.
            
         
               (19)
            
            
               A gyümölcs- és zöldségágazatra irányuló uniós kiadások ellenőrzése érdekében e rendeletnek indokolt a közzététel napján hatályba lépnie.
            
         
               (20)
            
            
               A mezőgazdasági piacok közös szervezésével foglalkozó irányítóbizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   Az 543/2011/EU végrehajtási rendelet módosítása
   Az 543/2011/EU végrehajtási rendelet a következőképpen módosul:
   
               1.
            
            
               A 36. cikk (2) bekezdése a következő e) ponttal egészül ki:
               
                           „e)
                        
                        
                           az annak elkerülését célzó szabályok, hogy a termelők 5 évnél hosszabb ideig részesüljenek a termelői csoportoknak nyújtott uniós támogatásban.”
                        
                     
         
               2.
            
            
               A 37. cikk a következő második bekezdéssel egészül ki:
               „Az első bekezdés c) pontjában említett beruházások nem tartalmazhatják az Va. mellékletben felsorolt beruházásokat.”
            
         
               3.
            
            
               A 38. cikk a következőképpen módosul:
               
                           a)
                        
                        
                           Az (1) bekezdés helyébe a következő szöveg lép:
                           „(1)   A tagállam illetékes hatósága az elismerési terv tervezetére vonatkozóan az összes igazoló irattal ellátott terv kézhezvételétől számított három hónapon belül meghozza a (3) bekezdésben említett határozatok egyikét. A tagállamok rövidebb határidőt is meghatározhatnak.”
                        
                     
                           b)
                        
                        
                           A (3) bekezdés helyébe a következő szöveg lép:
                           „(3)   A 111. cikkben említett megfelelőségi ellenőrzéseket követően a tagállam illetékes hatósága esettől függően:
                           
                                       a)
                                    
                                    
                                       ideiglenesen elfogadja a tervet és megadja az előzetes elismerést;
                                    
                                 
                                       b)
                                    
                                    
                                       a terv módosítását írja elő, ideértve az időtartamra vonatkozó módosításokat is. A tagállam megvizsgálja különösen azt, hogy a javasolt szakaszok nem indokolatlanul hosszúak-e, és módosítást kér abban az esetben, ha a termelői csoport a termelői szervezetként való elismerési feltételeknek az 1234/2007/EK rendelet 125e. cikke (1) bekezdésének harmadik albekezdésében említett ötéves időszak lejárta előtt meg tud felelni;
                                    
                                 
                                       c)
                                    
                                    
                                       elutasítja a tervet különösen abban az esetben, ha a termelői csoportként való előzetes elismerést kérő jogi személy vagy jogi személyek egyértelműen meghatározott része már meg tud felelni a termelői szervezetként történő elismeréshez szükséges feltételeknek.
                                       Az ideiglenes elfogadás csak akkor adható meg, ha az adott esetben a b) pont alapján kért módosításokat belefoglalták a tervbe.”
                                    
                                 
                     
                           c)
                        
                        
                           A cikk a következő (4), (5) és (6) bekezdésekkel egészül ki:
                           „(4)   A tagállam illetékes hatósága az Vb. mellékletben rögzített sablonokat használva az elismerési terveket ideiglenesen elfogadó határozatairól, valamint e tervek pénzügyi hatásairól minden év július 1-jéig értesíti a Bizottságot.
                           (5)   A 47. cikk (4) bekezdésének második albekezdésében említett elosztási együtthatók meghatározását követően a tagállam illetékes hatósága lehetőséget biztosít az érintett termelői csoportok számára elismerési terveik módosítására vagy visszavonására. Amennyiben valamely termelői csoport nem vonja vissza elismerési tervét, azt az illetékes hatóság – az általa szükségesnek ítélt módosítások függvényében – véglegesen elfogadja.
                           (6)   A tagállam illetékes hatósága a (3) és (5) bekezdésben említett határozatairól értesíti a jogi személyt vagy a jogi személy egyértelműen meghatározott részét.”
                        
                     
         
               4.
            
            
               A 39. cikk (2) bekezdése helyébe a következő rendelkezés lép:
               „(2)   A tagállamok megállapítják azokat a feltételeket, amelyek teljesülése esetén a termelői csoportok a végrehajtás ideje alatt kérhetik a terv módosítását. E kérelmekhez csatolni kell az összes szükséges igazoló dokumentumot.
               A tagállamok meghatározzák azokat a feltételeket, amelyek teljesülése esetén az elismerési tervek az éves vagy féléves időszakok alatt a tagállam illetékes hatóságának előzetes jóváhagyása nélkül módosíthatók. A módosítások támogathatóságának feltétele, hogy azokról a termelői csoport késedelem nélkül tájékoztassa a tagállam illetékes hatóságát.
               A tagállam illetékes hatósága lehetővé teheti a termelői csoportok számára, hogy egy adott évben az érintett év vonatkozásában az elismerési tervben meghatározott kiadások teljes összegét az eredetileg jóváhagyott összeg legfeljebb 5 %-ával megemeljék, illetve a tagállamok által meghatározandó maximális százalékaránnyal csökkentsék, mindkét esetben azzal a feltétellel, hogy az elismerési terv általános céljai érvényben maradnak, valamint hogy a teljes uniós kiadás az érintett tagállam szintjén nem haladja meg a 47. cikk (4) bekezdésével összhangban a szóban forgó tagállamhoz rendelt uniós hozzájárulás összegét.
               A termelői csoportok 48. cikk szerinti egyesülése esetén az 5 %-os határ az egyesülő termelői csoportok elismerési tervében meghatározott kiadások teljes összegére alkalmazandó.”
            
         
               5.
            
            
               A 44. cikk a következő harmadik bekezdéssel egészül ki:
               „A beruházások végrehajthatók a termelői csoport termelő tagjainak önálló mezőgazdasági üzemeiben és/vagy helyiségeiben azzal a feltétellel, hogy a tagok hozzájárulnak a működési program célkitűzéseinek megvalósításához. A tagállamok gondoskodnak arról, hogy abban az esetben, ha a tag elhagyja a termelői csoportot, a beruházás értéke, illetve maradványértéke visszafizetésre kerüljön, amennyiben az amortizációs időszak még nem telt el.”
            
         
               6.
            
            
               A 47. cikk helyébe a következő szöveg lép:
               „47. cikk
               Uniós hozzájárulás
               (1)   Az 1234/2007/EK rendelet 103a. cikke (1) bekezdésének a) pontjában említett támogatáshoz nyújtott uniós hozzájárulás mértéke e cikk (4) bekezdésére is figyelemmel a következő:
               
                           a)
                        
                        
                           a konvergencia-célkitűzés alapján jogosult régiók esetében 75 %; valamint
                        
                     
                           b)
                        
                        
                           más régiókban 50 %.
                        
                     A tagállam a nemzeti támogatást átalányjellegű kifizetésként teljesítheti. A támogatás iránti kérelemhez nem szükséges a támogatás felhasználási módjára vonatkozó bizonyítékot csatolni.
               (2)   Az 1234/2007/EK rendelet 103a. cikke (1) bekezdésének b) pontjában említett támogatáshoz nyújtott, tőketámogatásban vagy tőketámogatás-egyenértékben kifejezett uniós hozzájárulás mértéke a támogatható beruházási költségekhez viszonyítva nem haladhatja meg:
               
                           a)
                        
                        
                           a konvergencia-célkitűzés alapján jogosult régiók esetében az 50 %-ot; valamint
                        
                     
                           b)
                        
                        
                           más régiókban a 30 %-ot.
                        
                     Az érintett tagállamok vállalják, hogy a támogatható beruházási költségekhez legalább 5 %-ban hozzájárulnak.
               A támogatható beruházási költségekre adott támogatás kedvezményezettjeinek a hozzájárulása legalább:
               
                           a)
                        
                        
                           a konvergencia-célkitűzés alapján jogosult régiók esetében 25 %; valamint
                        
                     
                           b)
                        
                        
                           más régiókban 45 %.
                        
                     (3)   E cikk (4) bekezdésére is figyelemmel az 1234/2007/EK rendelet 103a. cikke (1) bekezdésének b) pontjában említett támogatáshoz nyújtott uniós hozzájárulás minden egyes termelői csoport esetében a forgalmazott termékek összértéke alapján kerül meghatározásra, és a következő szabályok vonatkoznak rá:
               
                           a)
                        
                        
                           az Európai Unióhoz 2004. május 1-jén vagy azt követően csatlakozott tagállamokban létrejött termelői csoportok tekintetében az elismerési tervek végrehajtásának első két évében nem alkalmazandó felső korlát, az elismerési tervek végrehajtásának harmadik, negyedik és ötödik évében pedig a forgalmazott termékek összértékének 70 %-át, 50 %-át, illetve 20 %-át kitevő felső határ alkalmazandó;
                        
                     
                           b)
                        
                        
                           a Szerződés 349. cikke szerinti legkülső régiókban és az 1405/2006/EK tanácsi rendelet (3) 1. cikkének (2) bekezdésében említett kisebb égei-tengeri szigeteken létrejött termelői csoportok tekintetében az uniós hozzájárulás maximális összege az elismerési tervek végrehajtásának első, második, harmadik, negyedik és ötödik évében a forgalmazott termékek összértékének 25 %-a, 20 %-a, 15 %-a, 10 %-a, illetve 5 %-a lehet.
                        
                     (4)   Az 1234/2007/EK rendelet 103a. cikkében említett támogatáshoz nyújtott uniós hozzájárulás kiadásainak teljes összege naptári évenként nem haladhatja meg a 10 000 000 EUR-t.
               A Bizottság a 38. cikk (4) bekezdésében említett értesítések alapján meghatározza az elosztási együtthatókat és ezen együtthatók alapján tagállamonkénti és éves bontásban meghatározza a teljes rendelkezésre álló uniós hozzájárulás összegét. Ha a 38. cikk (4) bekezdésében említett értesítésekből eredő teljes összeg valamely év vonatkozásában nem haladja meg az uniós hozzájárulás maximális összegét, az elosztási együtthatót 100 %-ban kell meghatározni.
               Az uniós hozzájárulást a második albekezdésben említett elosztási együtthatóval összhangban kell nyújtani. Nem nyújtható uniós hozzájárulás azon elismerési tervek tekintetében, amelyeket nem a 38. cikk (4) bekezdésével összhangban jelentettek be.
               A tagállamonkénti uniós hozzájárulásra alkalmazandó árfolyam az Európai Központi Bank által a 38. cikk (4) bekezdésében rögzített dátumot megelőzően közzétett legfrissebb árfolyam.
            
         
               7.
            
            
               A 92. cikk (2) bekezdése helyébe a következő rendelkezés lép:
               „(2)   A Bizottság a kérelmet határozat útján három hónapon belül jóváhagyja vagy elutasítja. A szóban forgó időszak az azt követő napon kezdődik, amikor a Bizottság megkapja a hiánytalan kérelmet. Amennyiben a Bizottság a három hónapos időszakon belül nem kér további információkat, a kérelmet hiánytalannak kell tekinteni.”
            
         
               8.
            
            
               A 95. cikk (4) bekezdése a következő mondattal egészül ki:
               „A visszatérített összeg nem haladhatja meg az 1234/2007/EK rendelet 103b. cikke (1) bekezdésének b) pontjában említett pénzügyi támogatás 48 %-át.”
            
         
               9.
            
            
               A 97. cikk c) pontja helyébe a következő szöveg lép:
               
                           „c)
                        
                        
                           az adott év január 31-ig az elismerési tervek minden egyes következő év tekintetében történő végrehajtásának – beleértve az adott végrehajtási évet is – megfelelő pénzösszegekről. Fel kell tüntetni a jóváhagyott vagy becsült összegeket. Az értesítésnek valamennyi termelői csoportra és a terv minden egyes következő év tekintetében történő végrehajtására vonatkozóan tartalmaznia kell a következőket:
                           
                                       i.
                                    
                                    
                                       az elismerési terv éves végrehajtásának megfelelő teljes összeg, az Unió, a tagállamok, valamint a termelői csoportok és/vagy a termelői csoportok tagjainak hozzájárulásai;
                                    
                                 
                                       ii.
                                    
                                    
                                       a támogatások az 1234/2007/EK rendelet 103a. cikke (1) bekezdésének a), illetve b) pontjában említett támogatások szerinti bontásban.”
                                    
                                 
                     
         
               10.
            
            
               A 98. cikk (4) bekezdése helyébe a következő rendelkezés lép:
               „(4)   A (3) bekezdésben említett értesítéseket a Bizottság által a tagállamok rendelkezésére bocsátott mintának megfelelően kell megküldeni. Ezek a minták csak a mezőgazdasági piacok közös szervezésével foglalkozó irányítóbizottság tájékoztatását követően alkalmazhatók.”
            
         
               11.
            
            
               A 112. cikk a következő (3a) és (3b) bekezdéssel egészül ki:
               „(3a)   bekezdésben említett helyszíni ellenőrzések eredményeit értékelni kell annak meghatározása céljából, hogy a megállapított problémák rendszeres jelleggel lépnek-e fel és utalnak-e hasonló tevékenységekre, kedvezményezettekre vagy szervekre nézve valószínűsíthető szabálytalanságokra. Az értékelés meghatározza továbbá az ilyen helyzetek okát, valamint az esetleg szükséges további vizsgálatot, továbbá a szükséges korrekciós és megelőző intézkedéseket is.
               Ha az ellenőrzések jelentős szabálytalanságokat tárnak fel valamely régióban, egy régió valamely részében vagy egy adott termelői csoport esetében, a tagállamok az érintett évben további ellenőrzéseket hajtanak végre, a kapcsolódó kérelmek következő évben ellenőrizendő arányát pedig megnövelik.
               (3b)   A tagállam kockázatelemzés alapján kiválasztja azokat a termelői csoportokat, amelyeket helyszíni ellenőrzésnek kell alávetni.
               A kockázatelemzés során különösen a következőket kell figyelembe venni:
               
                           a)
                        
                        
                           a támogatás összege,
                        
                     
                           b)
                        
                        
                           az előző évek ellenőrzéseinek eredményei,
                        
                     
                           c)
                        
                        
                           egy véletlenszerűséget biztosító elem, valamint
                        
                     
                           d)
                        
                        
                           a tagállamok által meghatározandó egyéb paraméterek.”
                        
                     
         
               12.
            
            
               A rendelet szövege az e rendelet I. mellékletében szereplő Va. melléklettel egészül ki.
            
         
               13.
            
            
               A rendelet szövege az e rendelet II. mellékletében szereplő Vb. melléklettel egészül ki.
            
         2. cikk
   Átmeneti rendelkezések
   1.   E rendelet 1. cikkének 2., 3.b) és 12. pontja nem alkalmazandó az e rendelet hatálybalépésének napját megelőzően elfogadott elismerési tervekre.
   2.   Az 543/2011/EU végrehajtási rendelet 47. cikkének (3) és (4) bekezdése tekintetében e rendelet 1. cikkének 6. pontja nem alkalmazandó az e rendelet hatálybalépésének napját megelőzően elfogadott azon elismerési tervekre, amelyek vonatkozásában:
   
               a)
            
            
               az érintett termelői csoport már e rendelet hatálybalépésének időpontja előtt pénzügyi kötelezettséget vállalt vagy harmadik felekkel jogilag kötelező erejű megállapodásra lépett az 1234/2007/EK rendelet 103a. cikke (1) bekezdésének b) pontjában említett érintett beruházás vonatkozásában, vagy
            
         
               b)
            
            
               az érintett elismerési terv csak az 1234/2007/EK rendelet 103a. cikke (1) bekezdésének a) pontjában említett támogatásra terjed ki.
            
         3.   Az e rendelet hatálybalépése előtt elfogadott azon elismerési tervekre, amelyek kapcsán az érintett termelői csoportok e rendelet hatálybalépésének időpontja előtt az érintett beruházás vonatkozásában még nem tettek pénzügyi kötelezettségvállalást és nem léptek jogilag kötelező erejű megállapodásra harmadik felekkel, a következő szabályok alkalmazandók:
   
               a)
            
            
               a tagállam illetékes hatósága 2012. július 1-jéig értesíti a Bizottságot azon elismerési tervekről, amelyekre ez a bekezdés alkalmazandó;
            
         
               b)
            
            
               az elosztási együtthatóknak az 543/2011/EU végrehajtási rendelet 47. cikke (4) bekezdésének második albekezdésével összhangban történő meghatározása során a Bizottság figyelembe veszi az e bekezdés a) pontja szerint kapott értesítéseket. Az 1234/2007/EK rendelet 103a. cikke (1) bekezdésének b) pontjában említett támogatáshoz nyújtott uniós hozzájárulást ezen elosztási együtthatókkal összhangban kell nyújtani;
            
         
               c)
            
            
               az 543/2011/EU végrehajtási rendelet 47. cikke (4) bekezdésének második albekezdésével összhangban meghatározott elosztási együtthatók nem alkalmazandók az 1234/2007/EK rendelet 103a. cikke (1) bekezdésének a) pontjában említett támogatások vonatkozásában;
            
         
               d)
            
            
               az 543/2011/EU végrehajtási rendelet 47. cikke (4) bekezdésének második albekezdésében említett elosztási együtthatók meghatározását követően a tagállam illetékes hatósága lehetőséget biztosít az e bekezdés által érintett termelői csoportok számára elismerési terveik módosítására vagy visszavonására. Visszavonás esetén a termelői csoportnál a terv kezdeti elfogadását követően a csoport létrehozása és adminisztratív működése kapcsán felmerült kiadásokat az Unió megtéríti, azon támogatás legfeljebb 3 %-áig, amelyre a termelői csoport az 1234/2007/EK rendelet 103a. cikke (1) bekezdésének a) pontja értelmében jogosult lett volna, ha elismerési terve végrehajtásra kerül.
            
         4.   Az 1. cikk 8. pontja nem alkalmazandó abban az esetben, ha a Bizottság a nemzeti pénzügyi támogatás kifizetésének engedélyezésére vonatkozó kérelmet e rendelet hatálybalépését megelőzően, az 543/2011/EU végrehajtási rendelet 92. cikke (2) bekezdésének megfelelően jóváhagyta, de még nem határozott az 543/2011/EU végrehajtási rendelet 95. cikke értelmében a nemzeti pénzügyi támogatás Unió általi visszatérítéséről.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. április 4-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 157., 2011.6.15., 1. o.
   
      (3)  HL L 265., 2006.9.26., 1. o.”
   
      I. MELLÉKLET
      
         
            „Va. MELLÉKLET
            
               A 37. CIKK MÁSODIK BEKEZDÉSÉBEN EMLÍTETT NEM TÁMOGATHATÓ BERUHÁZÁSOK
            
            
                        1.
                     
                     
                        A termelői csoport forgalmazási vagy elosztási tevékenységeiben felhasználandó szállítóeszközbe történő beruházás, kivéve:
                        
                                    a)
                                 
                                 
                                    a belső szállításra szolgáló eszközbe történő beruházást; vásárláskor a termelői csoportnak az érintett tagállam felé megfelelő módon igazolnia kell, hogy a beruházás csak a belső szállítást szolgálja;
                                 
                              
                                    b)
                                 
                                 
                                    a hűtött tárolást vagy az ellenőrzött atmoszférájú szállítást szolgáló kiegészítő berendezést.
                                 
                              
                  
                        2.
                     
                     
                        Beépítetlen földterület vásárlása, amely az érintett művelet teljes támogatható költségeinek több mint 10 %-át teszi ki, kivéve, ha a vásárlás az elismerési tervben szereplő beruházás végrehajtásához szükséges.
                     
                  
                        3.
                     
                     
                        Használt berendezés vásárlása uniós vagy nemzeti támogatás igénybevételével az előző hét évben.
                     
                  
                        4.
                     
                     
                        Bérlés, kivéve, ha a tagállam illetékes hatósága a bérlést gazdaságilag indokoltnak tartja a vásárlás helyett.
                     
                  
                        5.
                     
                     
                        Ingatlan vásárlása uniós vagy nemzeti támogatás igénybevételével az előző tíz évben.
                     
                  
                        6.
                     
                     
                        Részvényvásárlás.
                     
                  
                        7.
                     
                     
                        A termelői csoport vagy tagjainak mezőgazdasági üzemein és/vagy helyiségein kívül végzett beruházás vagy hasonló tevékenység.”
                     
                  
      
   
   
      II. MELLÉKLET
      
         
            „Vb. MELLÉKLET
            
               Értesítési sablonok a 38. cikk (4) bekezdése szerint, termelői csoportonként